اي هاڽ چاتتن ڤريستيوا كچيل همڤير ليم ديكد لالو سواتو يڠ سوده لاما لوڤوت دالم ايڠتن محمد نوردين طاهير61 نامون اڤابيلا دسيڠكڤ سمولا ممباوا معنا چوكوڤ بسر دري سودوت سجاره سبواه ڬدوڠ علمو دان ڤرجواڠن بڠسا.
باڬي بكس ڤپليا ڤميسينن دكيلڠ بسي ڤرواجا كمامن ايت كرتس اخبار ترسبوت برعنصور مڠمباليكن سمولا كنڠن 48 تاهون لالو تنتڠ كايتن ديريڽ دالم ريتيتن كأره ڤنوبوهن اونيۏرسيتي كبڠسان مليسيا (UKM).
بريتا ريڠكس ايت مپنتوه مڠنايڽ مپرهكن كڤيڠن شيليڠ برنيلاي RM1 دري سمڤنن واڠ ساكو برهاري-هاري ايت اونتوق ڤوست ڤڠاجين تيڠڬي ترسبوت دان تنڤا دسدري دتوليس سنديري اوليه باڤ ساوداراڽ جيه.عيم. عزيز ڤپاير اولوڠ ترڠڬانو.
كاتاڽ سلاين ڬورو٢ دسكوله منڠه كبڠسان سبرڠ تاكير (كيني دناماكن سكوله منڠه ابراهيم فكري) باڤ ساوداراڽ كتيک ايت ڤرنه منچريتاكن سوءال اوسها منوبوهكن اونيۏرسيتي ايت.
“اﷲيرحم ڤرنه منچريتاكن، سماكين باپق سكوله منڠه كبڠسان سكارڠ يڠ مڠڬوناكن بهاس ملايو دان كمان ڤارا ڤلاجر اكن ملنجوتكن ڤلاجرن تنڤا سبواه اينستيتوسي ڤڠاجين تيڠڬي يڠ ممرتبتكن بهاس ايت دان برسايڠ دڠن بڠسا لاين.
“جک ساي منجادي سبهاڬين درڤد قيصه مشاركت يڠ براوسها برسام منجاديكن ڤنوبوهن UKM سواتو كپاتان مک امت واجر جوڬ ساي ممڤرايڠتي اﷲيرحم ڬورو٢ دان كالڠن يڠ براوسها مڠومڤولكن دانا.
“دڠن كسديان UKM منجاديكن سبرڠ تاكير كامڤوڠ كلاهيرن ساي سباڬاي كامڤوڠ اڠكت ساي توروت چادڠكن اڬر داڤت برسام دڠن كرجاسام كراجا؞ن نڬري موجودكن سواتو ڤرايڠتن ترهادڤ اﷲيرحم جيه.عيم. عزيز” اوجرڽ يڠ منداڤت ڤڠهرڬان دري UKM بارو٢ اين.
بلياو منجادي جمڤوتن خاص ڤد مجليس سمبوتن 46 تاهون UKM مي لالو ستله اوسها منچاريڽ لبيه سبولن ملالوي ميديا سوسيال برحاصيل برداسركن كرتن اخبار دأركيب.
قيصه تنتڠ ديريڽ يڠ مڠهولوركن سومبڠن ايت مروڤاكن سباڬاي ساله ساتو لامبڠ ڤڠوربانن رعية يڠ مندوروڠ كأره ڤنوبوهن UKM.
دالم مجليس ايت نايب چنسلور UKM، داتوق دوكتور نور عزلن غزالي توروت مڠعمومكن ڤيهقڽ اكن منجاديكن كامڤوڠ سبرڠ تاكير سباڬاي ‘كامڤوڠ اڠكت’ باڬي مڠنڠ جاس محمد نوردين يڠ توروت ممبري اينسڤيراسي.
محمد نوردين مڠولڠي بهاوا ڤڠهرڬان دان ڤڠحرمتن دبريكن اوليه UKM برداسركن دڠن لاڤورن بريتا ريڠكس يڠ منچاتتكن سديكيت سومبڠن بريكن برسام كاون٢ سباي امت مڠهاروكن.
“والاوڤون سومبڠن ساي هاڽ RM1، ساي بربڠڬ حاصيل درڤد دويت يڠ ساي سيمڤن ايت داڤت منوبوهكن اونيۏرسيتي يڠ ساڠت تركموک سكارڠ دان ملاهيركن انق بڠسا يڠ منجادي ڤميمڤين” كاتاڽ.
سومبڠن RM1 ڤڠرتين بسر بوات UKM
كوالا ترڠڬانو – دي سنديري اول سوكر اونتوق ڤرچاي فوتو دالم سالينن كرتس اخبار لوسوه ايت اداله واجهڽ كتيک براوسيا 13 تاهون كالاو تيدق منليتي امڤت ڤرڠڬن توليسن دڠن ناماڽ ترترا دسيتو.
اي هاڽ چاتتن ڤريستيوا كچيل همڤير ليم ديكد لالو سواتو يڠ سوده لاما لوڤوت دالم ايڠتن محمد نوردين طاهير61 نامون اڤابيلا دسيڠكڤ سمولا ممباوا معنا چوكوڤ بسر دري سودوت سجاره سبواه ڬدوڠ علمو دان ڤرجواڠن بڠسا.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab ace_Arab bjn_Arab ace_Arab bjn_Arab bjn_Arab